Lietuvos didžiojo kunigaikščio Gedimino ordino Komandoro didysis kryžius

Lietuvos didžiojo kunigaikščio Gedimino ordino Komandoro didysis kryžius, iki 2002 m. Didžiojo Lietuvos kunigaikščio Gedimino ordino Komandoro didysis kryžius – aštuntas pagal svarbą Lietuvos valstybės apdovanojimas, kuriuo Lietuvos Respublikos Prezidento dekretu apdovanojami nusipelnę Lietuvai asmenys, pasižymėję uoliu ir sąžiningu darbu valstybinėje tarnyboje ar visuomeninėje veikloje. Šiuo ordinu gali būti apdovanojami ir užsienio valstybių piliečiai.
Lietuvos didžiojo kunigaikščio Gedimino ordino šventė yra Vasario 16-oji – Lietuvos valstybės atkūrimo diena.

 Istorija 
Lietuvos Didžiojo Kunigaikščio Gedimino vardu pavadintas ordinas įsteigtas 1927 m. gruodžio 9 d. ministro pirmininko Augustino Voldemaro iniciatyva. Pirmuosius ordino ženklus sukūrė dailininkas Andrius Lopuchinas. 1929 m. ordiną šiek tiek sumodernino Jonas Buračas. 1928–1930 m. buvo keturių, vėliau penkių laipsnių. Gamino Šveicarijos firma „Huguenin Frères de Le Locle“, kaspinus audė Danijos firma „Morch and Sons“.

1928–1940 m. antrojo laipsnio Didžiojo Lietuvos Kunigaikščio Gedimino ordinu apdovanota 267 žmonės, tarp jų 163 užsieniečiai.

Atkurtas 1991 m. vasario 15 d. Lietuvos Aukščiausiosios Tarybos – Atkuriamojo Seimo sprendimu. Aukštesniųjų laipsnių ordino ženklus gamina Lietuvos monetų kalykla. 1994 m. Lietuvos didžiojo kunigaikščio Gedimino ordino žemesniųjų laipsnių ženklus gamino Vilniaus kombinatas „Dailė“, vėliau jų gamybą perėmė Lietuvos monetų kalykla. Iki 1996 m. ordino kaspinus gamino Lietuvos tekstilės institutas, dabar – „Morch and Sons“.

 Aprašas 
 Kryžius sidabro, 50 mm dydžio, juodai oksiduotas, vidurys balto emalio, ant stilizuotos aukso saulutės. Kryžiaus viduryje raudono emalio aukso kraštais keturkampis su sidabro Gediminaičių stulpais. Kita kryžiaus pusė yra tokia pat, tik keturkampyje vietoj Gediminaičių stulpų įrašyti Gedimino valdymo metai „1316-1341“. Ordino juosta – geltono muaro, 100 mm pločio, (moterims – 65 mm pločio) su keturiomis tamsiai rudomis juostelėmis kraštuose.
 Žvaigždė sidabro, devynių spindulių, 85 mm skersmens. Jos viduryje sumažintas Lietuvos didžiojo kunigaikščio Gedimino ordino ženklas.
 Kaspinas – geltono muaro, 40 mm pločio, su keturiomis tamsiai rudomis juostelėmis kraštuose.
 Ordino pakaitas – 32 mm ilgio ir 10 mm pločio juostelė su rozete iš ordino kaspinėlio ant aukso galiono.
 Miniatiūra – sumažintas (20 mm aukščio) apdovanojimo ženklas, segamas prie ordino kaspinėlio.
 Rozetė – 8 mm skersmens, ant aukso galiono.

Ordino ženklai numeruojami. Apdovanojimo ženklo numeris įrašomas į apdovanotam asmeniui įteikiamą ordino diplomą. Ordinais apdovanojama nuosekliai – pradedant nuo žemiausio laipsnio: Riterio, Karininko, Komandoro, Komandoro didžiuoju ir Didžiuoju kryžiais.

Kandidatus apdovanoti ordinu teikia: Seimo Pirmininkas ir jo pavaduotojai, Ministras Pirmininkas, Vyriausybės nariai. Teikimai ordinų kancleriui pristatomi ne vėliau kaip prieš du mėnesius iki apdovanojimo dienos. Juose pateikiama kiekvieno kandidato biografija, nuopelnų aprašymas, duomenys apie ankstesnius valstybės apdovanojimus, nurodymas, kokiam apdovanojimui pristatoma, taip pat asmens tapatybę patvirtinančio dokumento kopija.

Lietuvos didžiojo kunigaikščio Gedimino ordino Komandoro didysis kryžius nešiojamas ant 40 mm pločio kaklo kaspino, kuris rišamas ant kaklo. Vyrai šio laipsnio kryžių nešioja taip: ordino kaspinas rišamas po marškinių apykakle, o pats kryžius kabo tiesiai po kaklaraiščio mazgu. Moterys ordino kryžių nešioja ant to paties pločio kaspino kokardos, prisegtos kairėje krūtinės pusėje (tam tikrais atvejais moterys šio laipsnio kryžių gali nešioti ir ant kaklo). Ordino žvaigždė segama kairėje krūtinės pusėje

 Ordino laipsniai 
 Lietuvos didžiojo kunigaikščio Gedimino ordino Didysis kryžius
 Lietuvos didžiojo kunigaikščio Gedimino ordino Komandoro didysis kryžius
 Lietuvos didžiojo kunigaikščio Gedimino ordino Komandoro kryžius
 Lietuvos didžiojo kunigaikščio Gedimino ordino Karininko kryžius
 Lietuvos didžiojo kunigaikščio Gedimino ordino Riterio kryžius
 Lietuvos didžiojo kunigaikščio Gedimino ordino medalis
 Didžiojo Lietuvos kunigaikščio Gedimino ordino 1-ojo laipsnio medalis (nebeteikiamas)
 Didžiojo Lietuvos kunigaikščio Gedimino ordino 2-ojo laipsnio medalis (nebeteikiamas)
 Didžiojo Lietuvos kunigaikščio Gedimino ordino 3-ojo laipsnio medalis (nebeteikiamas)

 Ordino kavalieriai 
Iki 2006 m. gruodžio 12 d. ordinu buvo apdovanoti 192 asmenys. Pirmieji 39:
Vardas, pavardėValstybėDekreto dataDekreto Nr.Stasys Bačkis Lietuva1994-02-10226Malda Baumgartė Lietuva1996-09-031034Gunnar Brodin Švedija1995-11-21771Luisas Herrera Campinsas Venesuela1996-03-07871Žakas Diufas (Jacques Diouf) Senegalas1996-08-051010Hansas Everlofas Švedija1995-11-21771Ulrikas Andreasas Federspielis Danija1996-10-041067Aldona Grigaliūnienė Lietuva1996-09-031034Jonas Baldvinas Hannibalssonas Islandija1996-05-23947Ivaras Christianas Hansenas Danija1996-10-041067Janas Sorenas Haslund-Christensenas Danija1996-10-041067Nilsas Eilschou Holmas Danija1996-10-041067Volodimiras Horbulinas Ukraina1996-09-201048Darylas Džonsonas JAV1994-05-11286Artūras Karnišovas Lietuva1996-08-121015Reinhartas Krausas Vokietija1996-05-29959Rimas Kurtinaitis Lietuva1996-08-121015Liliana (princesė) Švedija1995-11-21771Algimantas Jonas Marcinkevičius Lietuva1995-02-13547Miguelis Angelas Martinezas Ispanija1995-01-11493Česlovas Milošas Lietuva1995-02-13547Birgeris Danas Nielsenas Danija1996-10-041067Nikolajus Obiortyševas Rusija1996-09-091042Mstislavas Rostropovičius JAV1995-11-24781Albertas Sarkanis Latvija1996-05-22946Cornelio Somaruga Šveicarija1996-09-251054Džordžas Sorošas JAV1995-10-13729Peras Gullikas Stavnumas Norvegija1996-11-181105Broras Stefensonas Švedija1995-11-21771Valvi Strikaitienė Estija1996-08-211022Filipas Siuremenas Prancūzija1996-03-01856Dmytro Tabačnikas Ukraina1996-09-201048Franko Tempesta Italija1996-11-051088Taisto Veikko Tolvanenas Suomija1996-06-18971Alice Trolle-Vachtmeister Švedija1995-11-21771Genadijus Udovenko Ukraina1996-09-201048Viktorija (princesė)  Švedija1995-11-21771Janas Vidackis Lenkija1996-08-141018Henrikas Volkas Danija1996-10-041067

Kategorija:Lietuvos valstybiniai apdovanojimai